b"\n_START_ARTICLE_\nRosa Conde Guti\xc3\xa9rrez del \xc3\x81lamo\n_START_SECTION_\nBiografia\n_START_PARAGRAPH_\nVa n\xc3\xa9ixer el 7 de setembre de 1947 a la ciutat de Ronda, poblaci\xc3\xb3 situada a la prov\xc3\xadncia de M\xc3\xa0laga. Va estudiar ci\xc3\xa8ncies pol\xc3\xadtiques a la Universitat Complutense de Madrid, i entre 1971 i 1983 fou professora d'Estructura Social i Sociologia Familiar en aquesta universitat al mateix temps que va treballar com a analista del Gabinet d'Estudis del Ministeri de Treball. El 1983 va comen\xc3\xa7ar a treballar al Centre d'Investigacions Sociol\xc3\xb2giques (CIS), arribant a ser-ne la seva directora l'any 1987.\n_START_SECTION_\nActivitat pol\xc3\xadtica\n_START_PARAGRAPH_\nEl 12 de juliol de 1988 va ser nomenada Ministra Portaveu del Govern per part del president Felipe Gonz\xc3\xa1lez en la remodelaci\xc3\xb3 del govern, c\xc3\xa0rrec que va mantenir fins al 1993. En les eleccions generals de 1989 fou escollida diputada al Congr\xc3\xa9s per la prov\xc3\xadncia de Ja\xc3\xa9n, c\xc3\xa0rrec que va repetir en les eleccions de 1993. En les eleccions de 1996 fou novament escollida diputada, aquest cop per la circumscripci\xc3\xb3 de Madrid; fou novament escollida en les eleccions de 2000._NEWLINE_A l'abandonar el c\xc3\xa0rrec de Portaveu del Govern va ocupar entre 1993 i 1996 la Secretaria General de la Presid\xc3\xa8ncia del Govern._NEWLINE_Actualment \xc3\xa9s directora de la Fundaci\xc3\xb3 Carolina."